
 2.9.2011
 BG
 Официален вестник на Европейския съюз
 L 227/1
 РЕГЛАМЕНТ ЗА ИЗПЪЛНЕНИЕ (ЕС) No 871/2011 НА СЪВЕТА
 от 26 август 2011 година
 за прекратяване на преразглеждането с оглед изтичане на срока на мерките, както и на частичното междинно преразглеждане на антидъмпинговите мерки по отношение на вноса на някои отливки с произход от Китайската народна република и за отмяна на посочените мерки
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 9 и член 11, параграфи 2, 3, 5 и 6 от него,
 като взе предвид предложението на Европейската комисия (наричана по-долу „Комисията“), представено след консултация с Консултативния комитет,
 като има предвид, че:
 1. ПРОЦЕДУРА
 1.1. Действащи мерки
 (1)
 След проведено антидъмпингово разследване в съответствие с член 5 от основния регламент, с Регламент (ЕО) No 1212/2005 (2) Съветът наложи окончателно антидъмпингово мито върху вноса на някои отливки с произход от Китайската народна република. Посоченият регламент беше последно изменен с Регламент (ЕО) No 500/2009 (3).
 (2)
 Индивидуалните митнически ставки бяха между 0 и 37,9 % в зависимост от производителя на разглеждания продукт, а нивото на остатъчното мито бе определено на 47,8 %.
 1.2. Искания за преразглеждане
 (3)
 След публикуването на известие за предстоящо изтичане на срока на определени антидъмпингови мерки, приложими към вноса на някои отливки с произход от Китайската народна република (4), на 25 март 2010 г. Комисията получи искане за преразглеждане съгласно член 11, параграф 3 от основния регламент, а на 29 април 2010 г. беше получено следващо искане за преразглеждане съгласно член 11, параграф 2 от основния регламент.
 (4)
 Искането съгласно член 11, параграф 2 от основния регламент беше внесено от Eurofonte, действащ от името на седем от членовете си, и от Fundiciones de Odena („заявителите“) от името на производители, които представляват основен дял, в конкретния случай повече от 25 %, от производството на някои отливки в Съюза.
 (5)
 Искането съдържа prima facie доказателства, които сочат, че изтичането на срока на действие на мерките вероятно ще доведе до продължаване или повтаряне на дъмпинга и на причиняваната от него вреда на промишлеността на Съюза.
 (6)
 Искането съгласно член 11, параграф 3 от основния регламент беше подадено от дружеството Shandong Lulong Group Co. Ltd., производител износител от Китайската народна република. Обхватът на преразглеждането бе сведен до разглеждане на дъмпинга, що се отнася до дружеството Shandong Lulong Group Co. Ltd.
 1.3. Започване на процедурите за преразглеждане
 (7)
 След консултация с Консултативния комитет Комисията съответно публикува в Официален вестник на Европейския съюз известие за започване (5) на преразглеждане с оглед изтичане на срока на антидъмпинговите мерки, приложими към вноса на някои отливки, които към момента попадат под кодове по КН 7325 10 50, 7325 10 92, ex 7325 10 99 (код по TARIC 7325109910) и ex 7325 99 10 (код по TARIC 7325991010) с произход от Китайската народна република.
 (8)
 Комисията официално